Euroopa Liidu Teataja L 034 , 06/02/2004 Lk 0031 - 0032



Komisjoni määrus (EÜ) nr 205/2004, 5. veebruar 2004, millega muudetakse määrust (EÜ) nr 3175/94, millega sätestatakse üksikasjalikud rakenduseeskirjad teraviljatoodete väiksematele Egeuse mere saartele tarnimise erikorra kohta ja kehtestatakse prognoositav tarnebilanss EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuli 1993. aasta määrust (EMÜ) nr 2019/93, millega kehtestatakse väiksematele Egeuse mere saartele erimeetmed teatavate põllumajandussaaduste suhtes, [1] eriti selle artikli 3a lõiget 2, ning arvestades järgmist: (1) Komisjoni määruses (EMÜ) nr 2958/93 [2] sätestatakse määruse (EMÜ) nr 2019/93 ühised üksikasjalikud rakenduseeskirjad teatavate põllumajandussaaduste väiksematele Egeuse mere saartele tarnimise erikorra kohta ning kehtestatakse määruse (EMÜ) nr 2019/93 artikli 3 kohaselt kõnealuse tarnimise puhul makstava abi summa. (2) Määruse (EMÜ) nr 2019/93 artikli 2 kohaselt kehtestatakse komisjoni määrusega (EÜ) nr 3175/94 [3] teraviljasaaduste prognoositav tarnebilanss. (3) Komisjoni määrusega (EÜ) nr 2782/98 [4] kehtestati teraviljasaaduste ja kuivsööda 1999. aasta tarnebilanss. Kehtestati ka teraviljasaaduste ja kuivsööda järgnevate aastate tarnebilansid. (4) Selguse huvides tuleks määrust (EÜ) nr 3175/94 teatavas osas muuta. (5) Prognoositavad tarnebilansid tuleks kehtestada ka 2004. aastaks. (6) Määrust (EÜ) nr 3175/94 tuleks vastavalt muuta. (7) Käesoleva määrusega ettenähtud meetmed on kooskõlas asjaomaste korralduskomiteede ühiskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 3175/94 muudetakse järgmiselt: 1. pealkiri asendatakse järgmisega: "Komisjoni määrus (EÜ) nr 3175/94, 21. detsember 1994, millega sätestatakse üksikasjalikud rakenduseeskirjad teraviljatoodete ja kuivsööda väiksematele Egeuse mere saartele tarnimise erikorra kohta ja kehtestatakse prognoositav tarnebilanss." 2. lisatakse artikkel 1: "Artikkel 1 Vastavalt määruse (EMÜ) nr 2019/93 artiklile 2 sätestatakse käesoleva määruse lisas ühendusest pärit teraviljasaaduste ja kuivsööda prognoositav tarnebilanss väiksemate Egeuse mere saarte jaoks." 3. lisa asendatakse käesoleva määruse lisaga. Artikkel 2 Käesolev määrus jõustub Euroopa Liidu Teatajas avaldamise päeval. Seda kohaldatakse 1. jaanuarist 2004. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. veebruar 2004 Komisjoni nimel komisjoni liige Franz Fischler [1] EÜT L 184, 27.7.1993, lk 1. Määrust on viimati muudetud määrusega (EÜ) nr 1782/2003 (ELT L 270, 21.10.2003, lk 1). [2] EÜT L 267, 28.10.1993, lk 4. Määrust on viimati muudetud määrusega (EÜ) nr 1820/2002 (EÜT L 276, 12.10.2002, lk 22). [3] EÜT L 335, 23.12.1994, lk 54. Määrust on viimati muudetud määrusega (EÜ) nr 217/2003 (ELT L 29, 5.2.2003, lk 3). [4] EÜT L 347, 23.12.1998, lk 15. -------------------------------------------------- LISA " “LISA Teraviljasaaduste ja kuivsööda 2004. aasta prognoositav tarnebilanss väiksemata Egeuse mere saarte jaoks (tonnides) | Kogus | 2004 | Euroopa Ühendusest pärinevad teraviljasaadused ja kuivsööt | CN-koodid | Rühma A kuuluvad saared | Rühma B kuuluvad saared | Teravili teradena | 1001, 1002, 1003, 1004 ja 1005 | 9000 | 70000 | Limnosest pärit oder | 1003 | 3000 | Nisujahu | 1101 ja 1102 | 11000 | 38000 | Toiduainetööstuse jäägid ja jäätmed | 2302–2308 | 9000 | 53000 | Loomasöödana kasutatavad tooted | 230920 | 2000 | 17000 | Lutsern ja kuumuse abil või muul viisil kunstlikult kuivatatud sööt | 121410001214909112149099 | 2000 | 7000 | Puuvillaseemned | 12072090 | 1000 | 3000 | Rühm kokku | 33000 | 189000 | Kokku | 225000 | Rühmad A ja B on määratletud määruse (EMÜ) nr 2958/93 I ja II lisas.” " --------------------------------------------------